stanford-oval/wikipedia huggingface dataset:
זקני צפת (אלבום, 1994)
משתתפים > משתתפים נוספים

אמרגן – איציק ליכטנפלד
הפקה מוזיקלית – חיים רומנו
הקלטה ומיקס – יואב שדמה
מאסטרינג – בן ברנפלד, אלכס רזניק
הערות שוליים

↑  103FM - רז שכניק - צעירים לנצח, באתר 103FM
ישיבת חברון-גאולה

| --- | --- |
אין תמונה חופשית
 ישיבה
 תקופת הפעילות:  1987–2012 (כ־25 שנים) 
 מייסדים:  חיים סרנא 
 מיקום
 מדינה:  ישראל ישראל
 קואורדינטות:  31°47′21″N 35°13′05″E﻿ / ﻿31.789258140375°N 35.217927222979°E﻿ / 31.789258140375; 35.217927222979
 he
 
ישיבת חברון – גאולה הייתה ישיבה חרדית־ליטאית בירושלים. הישיבה הוקמה בשנת תשמ"ז (1987) במבנה ישן של ישיבת חברון כנסת ישראל שהתפנה על ידי ישיבת חברון כנסת ישראל עם עזיבתה לשכונת גבעת מרדכי בשנת תשל"ו (1976).
הישיבה הוקמה על ידי רבי חיים סרנא, בנו של ראש ישיבת חברון כנסת ישראל רבי יחזקאל סרנא. היא התקיימה עד לשנת תשע"ב (2012) לערך (ראו להלן).
הרקע להקמת הישיבה

בשנת תשמ"ז פרש הרב חיים סרנא מישיבת חברון כנסת ישראל עקב מחלוקת עם מנהל הישיבה יצחק חברוני בנו של הרב משה חברוני. לאחר הסכם פשרה, הקים הרב סרנא ישיבה משלו בבניין הישן של הישיבה בשכונת גאולה. ישיבתו כונתה "ישיבת חברון-גאולה", הישיבה נועדה לשמש כהמשך לישיבת חברון כנסת ישראל ההיסטורית.
בראשות הישיבה עמדו הרב חיים סרנא והרב שמואל יעקב בורנשטיין.
בשנת תש"ס (2000) עם הקמתה של ישיבת 'קריית מלך' בבני ברק, הוזמן הרב שמואל יעקב בורנשטיין לכהן בה כראש ישיבה, בעקבות זאת עזב את הישיבה ועבר לגור בבני ברק. עם עזיבתו זומנו לישיבה המשגיח הרב נפתלי קפלן והרב יהושע אייכנשטיין. כחלק משיפור הלימוד בישיבה הוחלט על הקמת שני בתי מדרש בתוך בנין הישיבה, כשהאחד מכיל את בחורי הישיבה הבוגרים יותר, והשני נקרא בשם 'כנסת יחזקאל', במהלך השנים עזבו השניים את הישיבה ובתי המדרש התאחדו.
הישיבה בהר נוף

לאחר פטירת הרב חיים סרנא (תשע"א), שימש הרב אלחנן שוימר כראש ישיבה בפועל. בשנת תשע"ב החליט הרב ברוך סולובייצ'יק חתנו של הרב סרנא ויורשו, להשכיר את מבני הישיבה, ולמזג את הישיבה עם ישיבת כנסת מרדכי משכונת הר נוף. בשנת תשע"ג עזב הרב שוימר את הישיבה, מה שהיווה סתימת הגולל על ישיבת חברון גאולה.
בנין הישיבה

בנין הישיבה הושכר לישיבת "אמיתה של תורה", ובשנת 2021 שכרה ישיבת "משכן שלמה" בראשות הרב פרוידיגר את הבניין. ובשנת 2024 לאחר שישיבת משכן שלמה עברה למעונה החדש ברחוב פתח תקווה 14 בשכונת רוממה בירושלים עברו לבנין בית הכנסת דחסידי סאטמר שהיה ברחוב יונה אך המבנה נשרף בשבת
ראו גם

ישיבת חברון כנסת ישראל
שמואל יעקב בורנשטיין
חיים סרנא
הערות שוליים

↑  ראו 12:00: אסיפה בישיבת חברון גאולה; לאן מועדות פני הישיבה, באתר JDN‏, 15 באפריל 2012
↑  ישי כהן, חברון גאולה: מה יעלה בגורל הישיבה?, באתר כיכר השבת, ‏2012-04-21
↑  ישראל כהן, האם חברון גאולה עומדת לפני פירוק?, באתר כיכר השבת, ‏5 באוגוסט 2013
| --- | --- |
בקרת זהויות :  NLI: 987007311655505171  VIAF: 137742130   WorldCat (עם VIAF): 137742130
דראפט ההרחבה של שנת 2004 ב-NBA

דראפט ההרחבה של שנת 2004 בליגת ה-NBA היה דראפט ההרחבה העשירי בתולדות הליגה. הדראפט התקיים ב-22 ביוני 2004 בעקבות הצטרפותה של קבוצת שארלוט בובקאטס כקבוצה ה-30 בליגת ה-NBA. הבובקאטס בחרו 19 שחקנים מקבוצות אחרות, מתוך רשימת השחקנים הלא-מוגנים, לקראת עונת הבכורה של הקבוצה בליגה.
הייתה זאת הפעם השנייה שקבוצה משארלוט מצטרפת לליגה – בשנת 1987 הצטרפה לליגה שארלוט הורנטס, אך לקראת עונת 2002/03 עברה הקבוצה לניו אורלינס.
שחקנים שנבחרו בדראפט

| בחירה | שם | עמדה | קבוצה בליגה | ותק | עונות בקבוצה |
| --- | --- | --- | --- | --- | --- |
| 1 | ארצות הברית לוני בקסטר | פורוורד | וושינגטון ויזארדס | 2 | 2006 |
| 2 | בוסניה והרצגובינה ג'יי אר ברמר | רכז | גולדן סטייט ווריירס | 2 | לא שיחק בקבוצה |
| 3 | סלובניה פרימוז ברזץ' | סנטר | אינדיאנה פייסרס | 3 | 2007-2004 |
| 4 | ארצות הברית מוריס קרטר | רכז | ניו אורלינס הורנטס | 1 | לא שיחק בקבוצה |
| 5 | מונטנגרו פרדראג דרובניאק | סנטר | לוס אנג'לס קליפרס | 3 | לא שיחק בקבוצה |
| 6 | ארצות הברית דזמונד פרגוסון | רכז/פורוורד | פורטלנד טרייל בלייזרס | 1 | לא שיחק בקבוצה |
| 7 | ארצות הברית מרכוס פייזר | פורוורד | שיקגו בולס | 4 | לא שיחק בקבוצה |
| 8 | ארצות הברית ריצ'י פראהם | רכז | סיאטל סופרסוניקס | 1 | לא שיחק בקבוצה |
| 9 | ארצות הברית ברנדון האנטר | פורוורד | בוסטון סלטיקס | 1 | לא שיחק בקבוצה |
| 10 | ארצות הברית ג'ייסון קאפונו | פורוורד | קליבלנד קאבלירס | 1 | 2005-2004 |
| 11 | גאורגיה זאזה פאצ'וליה | סנטר | אורלנדו מג'יק | 1 | לא שיחק בקבוצה |
| 12 | סרביה סשה פבלוביץ' | רכז/פורוורד | יוטה ג'אז | 1 | לא שיחק בקבוצה |
| 13 | ארצות הברית ג'מאל סמפסון | פורוורד/סנטר | לוס אנג'לס לייקרס | 2 | 2005-2004 |
| 14 | ארצות הברית תאמר סליי | רכז | ניו ג'רזי נטס | 2 | 2005-2004 |
| 15 | ארצות הברית ת'רון סמית' | פורוורד | ממפיס גריזליס | 1 | 2005-2004 |
| 16 | ארצות הברית ג'ף טרפגנייה | רכז | דנוור נאגטס | 3 | לא שיחק בקבוצה |
| 17 | ארצות הברית ג'רלד וולאס | פורוורד | סקרמנטו קינגס | 3 | 2011-2004 |
| 18 | ארצות הברית ג'הידי וויט | פורוורד/סנטר | פיניקס סאנס | 6 | 2005-2004 |
| 19 | ארצות הברית לורן וודס | פורוורד/סנטר | מיאמי היט | 3 | לא שיחק בקבוצה |
↑  ותק בליגה עד הדראפט
↑  עונות בהן שיחק הקבוצה בשארלוט
טריידים > טריידים מוקדמים

לפני קיום הדראפט ביצעה שארלוט את העסקאות הבאות:
שארלוט קיבלה מלוס אנג'לס קליפרס את הבחירה במקום השני בדראפט 2004 והסכימה לבחור בדראפט ההרחבה בפרדראג דרובניאק תמורת הבחירה במקום הרביעי וה-33 בדראפט שהועברו לקליפרס.
שארלוט הסכימה לבחור בדראפט את ג'הידי וויט מפיניקס סאנס תמורת בחירת סיבוב ראשון עתידית ופיצוי כספי.
טריידים > טריידים לאחר הדראפט

לאחר קיום הדראפט ביצעה שארלוט את העסקאות הבאות:
שארלוט העבירה את סשה פבלוביץ' לקליבלנד קאבלירס תמורת בחירת סיבוב ראשון עתידית.
שארלוט העבירה את זאזה פאצ'וליה למילווקי באקס תמורת הבחירה במקום ה-46 בדראפט 2004.
הערות שוליים

↑  Bobcats Acquire #2 Pick In 2004 NBA Draft, NBA.com
1 2  Bobcats Acquire Draft Picks In Two Trades, NBA.com, 23 June 2004
וירג'יניה סאטיר

| --- | --- |

 לידה:  26 ביוני 1916 ניילסביל, וויסקונסין, ארצות הברית
 פטירה:  10 בספטמבר 1988 (בגיל 72) קליפורניה, ארצות הברית
 מדינה:  ארצות הברית ארצות הברית
 השכלה:  אוניברסיטת ויסקונסין-מילווקי  אוניברסיטת נורת'ווסטרן  מילווקי 
 מקצוע:  עובדת סוציאלית, תרפיסטית, סופרת
 satirglobal.org
 
וירג'יניה סאטיר (באנגלית: Virginia Satir‏, 26 ביוני 1916 – 10 בספטמבר 1988) הייתה סופרת אמריקאית, עובדת סוציאלית ותרפיסטית, ידועה בעיקר בזכות עבודתה פורצת הדרך בתחום הטיפול המשפחתי השיקומי אשר הקנתה לה את הכינוי ל"אם הטיפול המשפחתי". בנוסף לכך היא ידועה בשל פיתוח מודל השינוי שנקרא על שמה (Satir Change Model). מודל זה מנתח את השלבים השונים שבהם נמצאת משפחה כאשר מתערער הסטטוס קוו בין בני המשפחה בעקבות מקור חיצוני.
ביוגרפיה

וירג'יניה סאטיר נולדה בנייסביל שבוויסקונסין, בכורה מבין חמישה ילדים. כאשר הייתה בת חמש, סבלה מדלקת התוספתן. אמה, נוצרייה מפלג רדיקלי המאמין בתפילה כאמצעי ריפוי בלעדי, סירבה לקחת אותה לרופא, אך אביה לקח אותה לרופא בניגוד לדעת אמה. הרופאים הצליחו להציל את חייה, אך סאטיר נאלצה להישאר בבית החולים למשך מספר חודשים עקב העיכוב בטיפול.
כילדה סקרנית, סאטיר למדה לקרוא כבר בגיל שלוש. עד גיל תשע הספיקה לקרוא את כל הספרים שהיו בספריית בית ספרה.
כנהוג באזור בו גדלה שהיה דליל באוכלוסייה, בית ספרה היה מורכב מחדר אחד, ומורה אחד לימד את כל מקצועות הבסיס. עוד כילדה בת חמש החליטה שהיא תגדל להיות "חוקרת יחסי הורים-ילדים". מאוחר יותר היא הסבירה כי "אני לא ממש יודעת מה אני אחפש, אבל הבנתי שזה יתמקד במשפחות בהן אין תקשורת בני המשפחה."
בשנת 1929 עזבה משפחתה את החווה שהייתה בבעלותה במילווקי כדי לאפשר לסאטיר ללמוד בתיכון מרוחק. בשנות לימודיה בתיכון התרחש השפל הגדול. וכדי לעזור למשפחתה, היא עבדה במשרה חלקית והאיצה את לימודיה כדי שהיא תוכל לסיים מוקדם את התיכון.
בשנת 1932 היא קיבלה את תעודת הבגרות, ומיד נרשמה למכללת המורים של מדינת מילוויקי (עכשיו אוניברסיטת ויסקונסין–מילווקי). כדי לשלם עבור לימודיה היא עבדה במשרה חלקית בחנויות ובשמרטפות. סאטיר סיימה תואר ראשון בחינוך, ועבדה כמורה במשך מספר שנים.
הקריירה כתרפיסטית

לאחר לימודי ההוראה סאטיר למדה עבודה סוציאלית באוניברסיטת שיקגו. היא סיימה את לימודיה ב-1948, אך החלה לעבוד באופן פרטי רק ב-1951. בשנת 1955 החלה לעבוד עם הארגון הפסיכיאטרי של אילנוי, ועודדה מטפלים אחרים להתמקד בטיפול במשפחות במקום בטיפול של חולים בודדים. בסוף העשור היא עברה לקליפורניה, שם היא ייסדה את המכון לחקר הנפש (Mental Research Institute-MRI) בפאלו אלטו, קליפורניה. מכון זה קיבל מענק מהמכון הלאומי לבריאות הנפש של ארצות הברית (NIMH) ב-1962, שאפשר להתחיל באופן רשמי תוכנית להכשרת מטפלים משפחתיים. סאטיר כיהנה כמנהלת תוכנית ההכשרה.
חדשנות

אחד מרעיונותיה החדשניים של סאטיר באותו הזמן היה כי חשיפת הגורם לבעיה או הצפתו היא רק לעיתים רחוקות הבעיה האמיתית, אלא הגורם המהותי אותו צריך לפתור הוא יחסו של המטופל לגורם שיצר את הבעיה, ודרך ההתמודדות שלו עם הגורם." סאטיר גם הציעה תובנות חדשניות לבעיות שערך עצמי נמוך יכול לגרום במערכות יחסים.
אחד מהרעיונות הכי מסוקרים שפיתחה סאטיר הוא רשתות חברתיות, סאטיר הקימה שני ארגונים שמטרתם לעזור לאנשים למצוא עובדי בריאות הנפש או אנשים אחרים שסבלו מבעיות דומות של ובכך לעזור להם להתמודד עם בעיותיהם. בשנת 1970 סאטיר ייסדה את ארגון "אנשים יפים" ובשנת 1977 היא ייסדה את רשת "אוונטה", אשר שונה שמה בשנת 2010 לרשת וירג'יניה סאטיר העולמית.
הערכה

סאטיר הייתה חברה בוועדת ההיגוי הבינלאומית של האגודה לטיפול משפחתי והייתה חברת הוועדה המייעצת עבור המועצה הלאומית עבור הערכה-עצמית.
בנוסף לכך סאטיר מזוהה עם מספר של דוקטורטים לשם כבוד, בכללם דוקטורט במדעי החברה אותו קיבלה מאוניברסיטת ויסקונסין–מדיסון.
הערות שוליים

↑  וירג'יניה סאטיר, באתר www.psychologistanywhereanytime.com
↑  International Human Learning Resources Network (אורכב 29.08.2012 בארכיון Wayback Machine)
↑  "Super Business Project Management". Super-business.net. 2008-03-12. אורכב מ-המקור ב-2015-04-02. נבדק ב-2015-03-06.
↑  The Satir Model: Yesterday and Today, Contemporary Family Therapy
Volume 24, Number 1, 7–22
↑  "Change Management Toolbook". Change Management Toolbook. 2012-10-28. אורכב מ-המקור ב-2012-09-20. נבדק ב-2015-03-06.
↑  "Who Virginia Was and Why She Mattered," Virginia Satir Global Network, Retrieved November 26, 2012.
↑  About Virginia Satir « Satir Global, web.archive.org, ‏2012-04-25
↑  "The Top 10: The Most Influential Therapists of the Past Quarter-Century". Psychotherapy Networker. 2007. נבדק ב-2012-07-10.
↑  "Virginia Satir Global Network website". Satirglobal.org. 2014-10-02. נבדק ב-2015-03-06.
↑  "International Family Therapy Association website". Ifta-familytherapy.org. נבדק ב-2015-03-06.
| --- | --- |
בקרת זהויות :  NLI: 987007463185605171  PLWABN: 9810590447705606  BIBSYS: 90122309  BNE: XX888987  BnF: cb12637671z (data)  CANTIC: a11317772  CiNii: DA03991171  GND: 118863045  ISNI: 0000 0000 8393 5223  LCCN: n50019343  LNB: 000025891  NDL: 00455351  NKC: mzk2005312726  NLA: 36179724  NLG: 62101  NLK: KAC2018M1666  NTA: 06858850X  SNAC: w6tf3d4n  SUDOC: 085699128  Trove: 1225022  VIAF: 72191859   WorldCat (עם VIAF): 72191859 
וירג'יניה סאטיר
הלגיון האחרון

| --- | --- |

 מבוסס על:  The Last Legion 
 בימוי:  Doug Lefler 
 הופק בידי:  דינו דה-לורנטיס, רפאלה דה לורנטיס 
 תסריט:  ג'ז באטרוורת' 
 שחקנים ראשיים:  קולין פירת' (Ambrosius Aurelianus) ג'יימס קוסמו אלכסנדר סידיג איאן גלן (Orestes) נונסו אנוזי פרדיננד קינגסלי (מרלין) אוון טיל Harry Van Gorkum (וורטיגרן) רוברט פיו ג'ון האנה רופרט פרנד תומאס ברודי-סאנגסטר (רומולוס אוגוסטולוס, אות'ר פנדרגון) אישווריה ראי בן קינגסלי (מרלין) מארי מק'ארתור פיטר מולאן (אודואקר) קווין מק'קיד לי אינגלבי 
 מוזיקה:  פטריק דויל 
 צילום:  מרקו פונטקורבו 
 מדינה:  צרפת, איטליה, הממלכה המאוחדת, ארצות הברית 
 חברה מפיצה:  חברת ויינסטין 
 שיטת הפצה:  וידאו על פי דרישה 
 הקרנת בכורה:  30 באוגוסט 2007 
 משך הקרנה:  99 דק' 
 שפת הסרט:  אנגלית 
 סוגה:  סרט פעולה, סרט מבוסס יצירה ספרותית, סרט דרמה, סרט הרפתקאות, סרט חרבות וסנדלים 
 מקום התרחשות:  הממלכה המאוחדת 
 הכנסות באתר מוג'ו:   lastlegion
 www.lastlegion-movie.com
 דף הסרט ב־IMDb
 
הלגיון האחרון (באנגלית: The Last Legion) הוא סרט הרפתקאות היסטורי משנת 2007 בבימויו של דאג לפלר, המבוסס על הרומן מאת ולריו מאסימו מנפרדי. הסרט מתרחש בתקופת נפילת האימפריה הרומית המערבית ועוקב אחר הרפתקאותיו של הקיסר הצעיר רומולוס אוגוסטולוס, בגילומו של תומאס ברודי-סאנגסטר, הנמלט מהעיר רומא הכבושה במטרה למצוא את הלגיון הרומי האחרון הנאמן. לצדו משתתפים שחקנים כמו קולין פירת' בתפקיד אורליוס, מפקד המשמר הקיסרי; אישווריה ראי בתפקיד מירה, לוחמת מיומנת מהמזרח; ובן קינגסלי בתפקיד אמברוסינוס, המורה הרוחני של רומולוס.
עלילה

בשנת 476 לספירה, האימפריה הרומית המערבית נמצאת על סף קריסה. רומולוס אוגוסטולוס, נער בן 12, מוכתר כקיסר אך שלטונו נמשך יום אחד בלבד לפני שהגותים, בהובלת אודואקר, פולשים לרומא. הוריו של רומולוס נהרגים, והוא עצמו נלקח בשבי יחד עם מורו, אמברוזיוס, לאי קאפרי. אורליוס, מפקד המשמר הקיסרי, יחד עם לוחמים נאמנים נוספים, מחלצים את רומולוס ומחליטים לצאת לבריטניה במטרה למצוא את הלגיון התשיעי, הלגיון הרומי האחרון הנאמן, כדי להשיב את הקיסרות. בבריטניה הם מגלים שהלגיון התשיעי התפרק, אך יחד עם תושבי המקום הם מתמודדים מול וורטיגרן, שליט מקומי עריץ, בקרב על חירותם.
צוות השחקנים

תומאס ברודי-סאנגסטר – רומולוס אוגוסטולוס, הקיסר הצעיר.
קולין פירת' – אורליוס, מפקד המשמר הקיסרי.
בן קינגסלי – אמברוסינוס/מרלין, המורה הרוחני של רומולוס.
אישווריה ראי – מירה, לוחמת מהמזרח.
פיטר מולאן – אודואקר, מנהיג הגותים.
קווין מק'קיד – וולפילה, סגנו של אודואקר.
ג'ון האנה – נסטור, יועץ בוגדני.
איאן גלן – אורסטס, אביו של רומולוס.
ביקורות

הסרט "הלגיון האחרון" קיבל ביקורות מעורבות עד שליליות. באתר Rotten Tomatoes, הסרט מחזיק בציון של 15% המבוסס על 55 ביקורות, עם הקונצנזוס: "עם ליהוק לא מתאים ודיאלוגים לא מקוריים, 'הלגיון האחרון' מחוויר בהשוואה לאפוסים קולנועיים דומים."
ירידת אברהם למצרים

מסעות אברהם ומשפחתו. ציור מעשה ידי ג'ובאני בנדטו קסטליונה. מוצג במוזיאון סטראדה די נואבה בג'נובה, איטליה 

וַיְהִי רָעָב, בָּאָרֶץ; וַיֵּרֶד אַבְרָם מִצְרַיְמָה לָגוּר שָׁם, כִּי-כָבֵד הָרָעָב בָּאָרֶץ.

— ספר בראשית, פרק י"ב, פסוק י'
ירידת אברהם למצרים הוא סיפור מקראי, המופיע בספר בראשית, פרק י"ב, פסוק י' - פרק י"ג, פסוק ד'.
סיפור זה ממוקם באמצע הסיפור על פעולותיו הראשונות של אברם בארץ כנען, לאחר סיפור מסע אברהם לארץ כנען, ולפני סיפור פרידת אברהם ולוט. על אף שאברם הלך לארץ כנען בציווי ה', בסיפור זה הוא ירד למצרים יחד עם שרי אשתו ולוט בן אחיו, בעקבות הרעב הכבד שפקד את כנען. במצרים נלקחה שרה לבית פרעה, שהשיב אותה לאברם לאחר שביתו לקה בנגעים גדולים, ושילח אותם בחזרה לארץ כנען.
הערכת דרכו של אברם בסיפור זה שנויה במחלוקת. יש המבקרים את אברם על שעזב את ארץ כנען ולא בטח באלוהים שציווה עליו ללכת אליה, ועל כך שהפקיר את אשתו לחסדי המצרים, ויש המעריכים את אברם על כך שלא הרהר על הפער בין הבטחותיו של ה' "ואעשך לגוי גדול" ו"לזרעך אתן את הארץ הזאת", לבין המציאות בה נאלץ לעזוב את הארץ ואשתו נלקחה לבית פרעה.
התיאור המקראי

לאחר שה' ציווה על אברם ללכת מארץ מולדתו, הוא קבע את מושבו בכנען. לאחר זמן מה שאברם שהה בכנען, נהיה רעב כבד בכנען, שבעקבותיו אברם, שרי אשתו, ולוט בן אחיו, ירדו למצרים. אברם, שהכיר ביופייה של שרי אשתו, חשש שמא כשהמצרים יראו אותה, הם ירצו לקחת אותה לאישה ויהרגו אותו, ולכן הוא ביקש ממנה לומר שהיא אחותו, כדי שהוא ינצל. כפי שצפה אברם, המצרים שמו לב ליופייה של שרי, והודיעו זאת לשליט מצרים, פרעה. שרי נלקחה לבית פרעה, וכתמורה לזאת אברם קיבל מתנות - "צֹאן וּבָקָר וַחֲמֹרִים וַעֲבָדִים וּשְׁפָחֹת וַאֲתֹנֹת וּגְמַלִּים". לאחר מכן ה' גרם לפרעה ולביתו לסבול מנגעים גדולים, "עַל דְּבַר שָׂרַי אֵשֶׁת אַבְרָם." הנגעים גרמו לפרעה לקרוא לאברם ולשאול אותו מדוע הסתיר את העובדה כי שרי אשתו. לבסוף, פרעה מסר את שרי לאברם וציווה על עבדיו לשלוח אותו ואת שרי ממצרים עם כל אשר ניתן להם. אברם, יחד עם שרי ולוט, עלה ממצרים בחזרה לארץ כנען, וחזר עד המקום בו קבע את אהלו בתחילה ובנה בו מזבח, בין בית אל ובין העי, "וַיִּקְרָא שָׁם אַבְרָם בְּשֵׁם ה'".
פרשנות > הירידה למצרים

יחס הפרשנים לירידתו של אברם למצרים מורכבת. המדרש בבראשית רבה מתייחס אל אברם כדוגמה ומופת לאדם אשר מילא אחר מצוות ה' על אף הייסורים, ולכן כאשר אדם מתייסר ובא בטענות לה', ראוי לו ללמוד מאברם שירד למצרים ולא בא בטרוניא לה'. וזה לשונו:
”"ויהי רעב בארץ" רבי פנחס בשם רבי חנין דציפורין פתח (תהלים, צ"ד, י"ב): "אשרי הגבר אשר תיסרנו יה" ואם בא להקפיד "ומתורתך תלמדנו". מה כתיב באברהם? "ואברכך ואגדלה שמך". כיוון שיצא קפץ עליו רעבון ולא קרא תגר ולא הקפיד אלא "וירד אברם מצרימה לגור שם".” (בראשית רבה, פרשה מ', פסקה ב'.)
בדומה למדרש מציין הרמב"ם בפירושו על מסכת אבות כי אברהם עמד בכל ניסיונותיו, וירידתו של אברהם למצרים נכללה בניסיונות אלו. באותו קו ממשיכים פרשנים רבים כדוגמת המלבי"ם והנצי"ב מוולוזין. אך לעומתם, הרמב"ן פירש בעקבות ספר הזוהר כי ירידת אברהם למצריים הייתה שגויה, והיא הובילה לכל המאורעות שקרו אחר כך לבני ישראל במצרים.
חוקר המקרא יאיר זקוביץ טוען כי הסופר המקראי כבר ביקר את אברם על ירידתו למצרים ומעשיו שם. זקוביץ מסביר כי בסיפור בבראשית פרק כ"ו, ובו יצחק ורעייתו רבקה מגיעים לאבימלך מלך פלשתים גררה, האל מתגלה ליצחק ומבהיר לו "אל תירד מצרימה", ולשיטתו של זקוביץ, אמירה זו מעבירה ביקורת כלפי אביו בירידתו למצרים. בנוסף, לפי זקוביץ, סיפור המילדות העבריות שפרה ופועה מספר שמות הוא למעשה סיפור בבואה לסיפור זה, במסגרתו מעביר המחבר המקראי ביקורת על אברם.
בסיפור המילדות, כזכור, אמר מלך מצרים למילדות העבריות שפרה ופועה, כי בילדן את העבריות, ימיתו את הבנים ולא את הבנות, אך המילדות יראו את האלוהים והשאירו את הילדים בחיים. משנקראו לבירור אצל פרעה, השיבו המילדות לדבריו, ונאמר כי האל הטיב עימן. זקוביץ מונה את מאפייני הדמיון בין הסיפורים, וטוען כי הסופר המקראי מבקש כי נעמוד על ההבדלים ביניהם, ונדון את אברם לכף חובה. כך, בשני הסיפורים סכנה על הגבר ולא על האישה (ובספר שמות - גזירה על הבנים ולא על הבנות), בשני המקרים נקראים לבירור אצל פרעה, וכן נעשה שימוש בלשון "ויטב": "ולאברהם היטיב בעבורה" בסיפור אברם ושרי, ואילו "ויטב" לתיאור הגמול למילדות. ואולם, ניכרים בהשוואה ההבדלים: בעוד המילדות משקרות כדי להציל את ילדי ישראל, אברם משקר על-מנת להציל את נפשו שלו. בנוסף, בעוד פרעה הוא זה שמטיב עם אברם, הרי שאת שכרן של המילדות הן מקבלות מידי האל. זקוביץ מוסיף כי ככל הנראה, בגרסתו המקורית של הסיפור, המילדות עצמן לא היו עבריות - ואז ההשוואה דנה את אברם לכף חובה באופן מובהק אף יותר, משהמילדות היו מוכנות לסכן את נפשן שלהן כדי להציל את ילדי ישראל. סברתו של זקוביץ כי בסיפור המקורי דובר על מילדות שאינן עבריות נשענות על דברי יוספוס והגרסה המופיעה בתרגום השבעים, וכן על דבריהן של המילדות, אשר משוות בין הנשים העבריות לנשים המצריות.
עוד מוסיף זקוביץ כי פרשת ירידת אברם למצרים היא אחת מדרכיו של המקרא להצדיק את שעבוד מצרים. ראשית, בברית בין הבתרים נאמר כי ייקח זמן עד שזרע אברם ירש את הארץ "כי לא שלם עוון האמורי עד הנה". אולם זקוביץ מסביר כי תשובה זו חלקית בלבד, משהיא לא מסבירה מדוע את פרק הזמן שנדרש לחכות יעבור עם ישראל בשעבוד. את התשובה לשאלה הנוספת תולה המקרא אפוא בסיפור ירידתו של אברם למצרים, ובעניינים נוספים, דוגמת יחסה של שרה אל הגר.
פרשנות > יופייה של שרה

מהפסוקים ניתן לראות בפשטות כי אברהם הבחין ביופי אשתו לראשונה בירידתו למצרים כפי שמתואר בכתוב:
”וַיְהִי כַּאֲשֶׁר הִקְרִיב לָבוֹא מִצְרָיְמָה וַיֹּאמֶר אֶל שָׂרַי אִשְׁתּוֹ הִנֵּה נָא יָדַעְתִּי כִּי אִשָּׁה יְפַת מַרְאֶה אָתְּ, וְהָיָה כִּי יִרְאוּ אֹתָךְ הַמִּצְרִים וְאָמְרוּ אִשְׁתּוֹ זֹאת וְהָרְגוּ אֹתִי וְאֹתָךְ יְחַיּוּ.” (בראשית, י"ב, י"א–י"ב)
פסוק זה מעלה תמיהה פרשנית: כיצד ייתכן כי רק עכשיו נודע לאברם כי אשתו יפת מראה? ישנם כמה פירושים הניתנו לדבר. חלק מהמפרשים מסבירים כי הביטוי אישה יפת מראה את בא להסביר מדוע המצרים יחשקו בשרי, ואין הדבר בא להודיע כי רק עכשיו נודע לאברם יופייה של אשתו. אחרים תולים זאת בשינוי האוכלוסייה, תוך הנחת יסוד כי יופי הוא דבר יחסי או תולים זאת בכך שיופייה לא נפגם על אף התלאות שעובר הגוף במסע.
לעומתם כותב התרגום הירושלמי כי אברם אכן לא ידע את יופייה של שרי עד לאותו הרגע המתואר בפסוק, כיוון שלא ראה את גוף שרי מעולם. באותו האופן ניתן לראות את פרוש ילקוט שמעוני על הפסוק בעודו מדגיש את גודל חסידותו של אברם על כך שלא הסתכל בגופה של אשתו שלו.
במגילות מדבר יהודה, נתגלה ספר מהמאה השנייה לפני הספירה, המספר את התנ"ך מחדש מנקודת מבטן של הדמויות. הספר ככל הנראה נחשב לחלק מהזרם המרכזי באותה תקופה. בין פרקי הספר,  מופיע תיאור יופיה של שרי בפי שרי פרעה, לפרטי פרטים. "יפה לה מראה פניה ומה ... דק שער ראשה. מה נאוות הן לה עיניה ומה נחמד הוא אפה. וכל זיו פניה ... מה נאווה לה חזה ומה יפה לה כל לבנתה. זרועותיה מה יפות, וידיה מה קלילות. ונפלא כל מראה ידיה. מה נאוות כפיה ומה דקות וארוכות כל אצבעות ידיה. רגליה מה יפות ומה שלמות לה שוקיה. וכל בתולות וכלות הנכנסות לחופה,לא שפעו ממנה. ועל כל נשים יפ-יופיה, ועליון יופיה למעלה מכולן. ועם כל יופיה זה - חכמה רבה עימה. ודל ידיה (מעשי ידיה) נאה."
פרשנות > הפער האידאולוגי בהתנהגותו של אברהם

התנגדותו של אברם להצהרה על המעמד המשפחתי בינו לבן שרי נוגד הנחת יסוד עמה באים רבים מהפרשנים, והיא כי אברהם הוא אדם מוסרי. את הבעיתיות שבהתנהגותו של אברהם מנסח רבי יצחק דון אברבנאל כך:
במאמר אברהם לשרה והרגו אותי ואותך יחיו, אמרי נא אחותי את למען ייטב לי
בעבורך. ומי האיש המעלה, שיבחר בחיים עם קלון נמרץ כזה, ויבקש תועלת והטבה
בהיות אשתו מזנה עם אחרים? ויותר ראוי היה שיבחר במות לבלתי עשות נבלה.
כמה פתרונות הוצעו לשאלה. לפי הרמב"ן אברהם אכן עבר על הציווי המוסרי ועל כן נענש הוא וצאצאיו. לפי המשך פירושו של אברבנאל, לאברהם היו שתי אפשרויות או שהוא ימות וגם לא יציל את שרי, או שהוא רק לא יציל את שרי אך הוא יחיה. אי לכך אין בעיה לבחור באפשרות השנייה, כיוון שהחלופה הראשונה לא עדיפה עליה כלל.
הר"ן מפרש[דרוש מקור] כי בימי אברהם היו אחי האישה ואביה אחראים על נישואיה. לכן, כאשר אברהם אמר למצרים שהוא אחיה, הוא קיווה כי הם יפנו אליו בבקשה לשאת אותה, ויתחילו לדון איתו על ענייני ממון ומוהר. אברהם חשב כי רבים יבואו לבקש את ידה וממילא הוא יוכל לדחות את כולם לאורך זמן ובינתיים לחיות במצרים בשלווה. אמנם, לבסוף פרעה, שכמלך המקום היה מעל החוק, החליט לקחת את שרה לעצמו ולכן גם לא שאל כלל את אברהם ותוכניתו נכשלה.
פרשנות > הפער האידאולוגי בהתנהגותו של אברהם > המגילה החיצונית לבראשית

במגילות קומראן נמצא כתב יד המגולל גרסה אחרת של סיפורי בראשית. החוקר י. כדורי מדגיש כי אין מגילה זו מאפיינת פרץ של יצירתיות לשמה, אלא היא באה לפתור סוגיות פרשניות. לכן, אין המגילה מתאפיינת בניסיונות לטשטש את העובדה כי היא נכתבה מאוחר. אחד הסיפורים המרכזיים שכותב המגילה משכתב הוא סיפור ירידת אברהם למצרים. לפי כותב הטקסט פרשנות אפשרית לבעיה האידאית הנראית דרך הכתובים היא כי אברהם חלם חלום נבואי הדורש ממנו לומר כי שרי היא אחותו.
ואני אברם חלמתי חלום בליל בואי לארץ מצרים, וראיתי בחלומי [והנ]ה (עץ) ארז אחד ו(עץ) תמרה אחת ... ובאו ב[ני] אדם וביקשו לכרות ולעקור את ה [א]רז, ולהשאיר התמרה לבדה. וצעקה התמרה ואמרה: 'אל תכרתו את הארז, כי שנינו משורש (אחד)', וניצל הארז בגלל התמרה, ולא [נכרת].
והתעוררתי משנתי בלילה, ואמרתי לשרה אשתי: 'חלום חלמת[י, ומ]פחד אני [מן] החלום הזה'. אמרה לי:'ספר לי חלומך ואדע (אותו)'. והתחלתי לספר לה את החלום, [והודעתי] ל[ה פשר] החלום [ההוא ו]אמר[תי]:'...אשר יבקשו להרוג אותי ולהשאיר אותך (בחיים). זאת אפוא הטובה [אשר תעשי עמי]: בכל מקום אשר [נימצא בו, אמרי] עלי "אחי הוא", ואחיה בעבורך ותמלט נפשי בגללך. [...יבקשו] לקחת אותך ממני ולהרוג אותי'. ושרי בכתה על דברי בלילה ההוא.
בחלום מתוארים שני עצים, כאשר ניתן לסווג בנקל את עץ הארז כמייצג דמות גברית ואיתנה במקרה זה את אברם, ואת עץ התמר כמייצג דמות נשית, כלומר את שרי. כאשר באים בני האדם לכרות את הארז נזעקת התמרה וטוענת כי היא והארז משורש אחד, מאותו המקור המשפחתי. התמר והארז מתוארים כאח ואחות. בספרות הקדומה מקור החלומות מיוחס לרוב לאלוהים. לכן, כאשר אברם מקבל חלום ונענה לו אין זו התנהגות פחדנית, אלא התנהגות המייצגת את העול שמקבל אברם בקיום מצוות האל.
לחלום זה ניתן לראות יסוד בפסוק המתאר את היוודעות אברם ליופייה של שרי. אם מפרשים בעקבות כותב המגילה, ניתן להסב את המילים "הנה נא ידעתי", אשר לעיתים מופיעות בתנ"ך במשמעות של "גיליתי" או "נודע לי", על תגובת המצרים. יתר על כן, אברם לא חושש מהתרחשות שעלולה להגיע אלא הוא מציג זאת בוודאות. וכיוון שאברם לא היה יכול לדעת בוודאות מה יקרא ללא קבלת נבואה מסתבר כי הוא אכן התנבא.
מקבילות פנים מקראיות נוספות

פרק זה לוקה בחסר. אנא תרמו לוויקיפדיה ו.  חסר הרחבה של המקבילות ואופיין, ומה ניתן להסיק מהמקבילות אחת על השנייה. כמו כן חסרה ההקבלה להגר והקשר לירידה למצרים לישמעאל וליחסה של שרי. וכן התייחסויות חוקרים בני זמננו לתכנים התימטים של ההקבלות..
מקבילות פנים מקראיות נוספות > יחסי אישה-אחות

בספר בראשית מופיעים שלושה סיפורים שקווים מקבילים להם. סיפור ירידת אברהם למצרים בשל הרעב בבראשית י"ב, סיפור שרה בבית אבימלך מלך גרר וסיפור רבקה בבית אבימלך. עניינם סיפורי אישה-אחות וסכנות אשר נשקפו לנשותיהם של אברהם ויצחק.
בשלושת הסיפורים יורדים האבות באופן זמני כדי לגור במקום זר, והם נתונים לחסדי שליט ואנשי המקום. בשני סיפורים גיבורי הסיפור נמצאים תחת חרדה קיומית. השורש ג-ו-ר מופיע בשלושת הסיפורים. בשלושת הסיפורים מביע האיש חשש כי יהרג בגלל יופייה של אשתו. בשלושת הסיפורים נוקט הגבר באותה תחבולה ומספר כי היא אחותו. בכל הסיפורים נוזף המלך הזר בזה שהטעה אותו. ובשלושת הסיפורים יוצאים האבות ברכוש גדול. סיפורו של יצחק מוצג בצורה מעודנת יותר. אין בסיפור תיאור על רווח כלכלי ליצחק.
מקבילות פנים מקראיות נוספות > יחסי אישה-אחות > שרה בבית אבימלך

אברהם מתיישב בגרר ומספר ששרה היא אחותו והיא נלקחת לבית אבימלך מלך גרר. ה' מופיע בחלומו של אבימלך. אבימלך טוען כי עשה זאת בתום לב כי אברם טען בפניו שאחותו היא. אבימלך קורא לאברם ומשלח אותו ואת שרה עם "צֹאן וּבָקָר, וַעֲבָדִים וּשְׁפָחֹת".